বিশেষ করে দলের মূল উইংয়ের চেয়ে বেশি সাম্প্রদায়িকতা ছড়াচ্ছে ‘যুব-উইংগুলো’, সাম্প্রতিক সাম্প্রদায়িক কর্মকাণ্ডের দিকে দৃষ্টিপাত করলে বিষয়টা স্পষ্ট হবে। হিন্দু জাতীয়তাবাদীভিত্তিক সংগঠন ‘রাষ্ট্রীয় স্বয়ংসেবক সংঘে’র মতো কট্টর হিন্দু জাতীয়তাবাদী দলও বিজেপির সাথে একীভূত এবং এই দল যে আদর্শ নিয়ে চলে তার সাথে একটি বিশেষ নৈকট্য রয়েছে বিজেপির। যেমন গো-হত্যার বিষয়কে কেন্দ্র করে যে ধরনের প্রচার-প্রচারণা বিজেপির যুব উইংগুলো চালাচ্ছে তা আসলেই নিজেদের স্বার্থের সাথে জড়িত, এবং তা অবশ্যই বানোয়াট এবং পরিকিল্পিত হিসেবে বিবেচনা করা উচিৎ। জানা জরুরী যে, ভারত থেকে যে পরিমাণ গো-মাংস রপ্তানী হয়, এবং সেই মাংস রপ্তানী ব্যবসার সাথে যারা জড়িত রয়েছে তাদের একটি বৃহৎ অংশ বিজেপির রাজনীতি করে, তাদের অনেকের অবস্থান রয়েছে বিজেপির কেন্দ্রীয় কমিটিতে। তাহলে একটি সেকুল্যার রাষ্ট্রে গরু জবাই করে মাংস রপ্তানী করা যাবে, কিন্তু মুসলমানরা তাদের ধর্মীয় অনুষ্ঠানে গুরু জবাই করতে পারবে না! এ কেমন বিচার, কেমন সেকুল্যার রাষ্ট্রের নিদর্শন ভারত! বিস্মিত হবেন নিশ্চয়।